Fellesområde

Et fellesområde er i eiendomsrett et område som er tilgjengelig for bruk av mer enn en person. Det kan vise til områder som er tilgjengelige for felles bruk av alle beboere eller grupper av beboere og deres inviterte.

Fellesområder finnes ofte i borettslag, leilighetsbygg, inngjerdede boligområder, kollektiver eller kjøpesentre. I tilfelle det er fellesleie kan det være at alle beboerne eier fellesområdet på lik linje, hvilket betyr at ingen enkelt eier har mer kontroll over områdene enn noen annen eier.

I Norge er det borettslagsloven § 5–1 og § 5–11 og eierseksjonsloven § 25 som regulerer hvordan man kan oppføre seg på fellesarealer, og disse lovene sier at man ikke kan bruke området på en måte som påfører skade eller ulempe som er urimelig eller unødvendig for de andre.

Eksempler 
Noen eksempler på fellesområder kan være:

 innkjøringsveier og parkeringsplasser,
 lobbyer og korridorer,
 trapper og heiser,
 taket,
 felles toaletter, kjøkken og stuer, vaskemaskiner og vaskerom,
 minilager,
 rekreasjonsområder som treningsrom, klubbhus, hobbyrom, fellesverksted eller skaperverksted

På arbeidsplasser 
Noen bedrifter som deler bygning med andre bedrifter har delte fellesområder, som for eksempel kantine, toaletter eller pauserom. Dette kan for eksempel være aktuelt i forretningsparker eller kjøpesentre.

Se også 
 Allmenning
 Eierseksjon

Referanser

Eksterne lenker 
 

Grunneiendom